Jonas Brøndum Andersen fra Brovst Speedway vandt sølv i holdkørslen ved U-21 VM i Rusland.

VM-medaljerne kom i hus efter alle de trængsler et speedwayhold kan komme ud for. Jonas Brøndum Andersens motorcykel nåede f.eks. aldrig frem til Rusland, og han måtte derfor låne en maskine af de russiske værter. Men dermed var problemerne ikke forbi. Cyklen fik nemlig motorskade, og måtte have maskinen skiftet. Men så smadrede en holdkammerat sin motorcykel, så Danmark måtte kæmpe på bare tre maskiner. Tiltrods for den utroligt uheldige start fik de unge danske kørere kæmpet sig op til en sølvmedalje. Jonas Brøndum Andersen kører på Holstebros superligahold, da Brovst ikke længere kører i den bedste liga. Hold-VM blev kørt i Balakovo i det østlige Rusland.